**ILTAKOULU RY  LIITE 2**

**HALLITUKSEN KOKOUS 15/2018**

Viimeisimmässä syyskokouksessa esiintyi toimintaa, joka ei ollut Iltakoulu ry:n yhdenvertaisuussuunnitelmassa määriteltyjen arvojen ja tavoitteiden mukaista. Emme hyväksy toisten mielipiteille nauramista tai mitään muitakaan kiusaamisen tai häirinnän muotoja. Ikävä kyllä emme tässä tilanteessa pystyneet varmistamaan tilan turvallisuutta ja pahoittelemme sitä.

Pyrimme jatkossa varautumaan tällaisiin tilanteisiin paremmin, ja siihen liittyy kiinteästi vaalikäytäntöjen muuttaminen. Tulemme ehdottamaan seuraavalle hallitukselle, että Iltakoulu ry:n työjärjestykseen sekä sääntöihin kirjattaisiin seuraavat muutokset:

- Kaikki sisällölliset muutosehdotukset on esitettävä kirjallisena vähintään viikkoa ennen yhdistyksen kokousta, jotta jokainen voi valmistautua ehdotuksiin rauhassa tahoillaan. Tämän vuoksi myös kokouskutsujen on lähdettävä liikkeelle viimeistään kahta viikkoa ennen.

- Äänestystapa ja vaalitapa määritellään selkeästi etukäteen.

- Suljetun lippuäänestyksen pyytäminen helpottuu, eikä siihen tulla enää vaatimaan enemmistöä.

Lopuksi aiomme vielä esittää tulevalle hallitukselle, että feminismikirjauksesta järjestetään vuoden 2019 aikana kysely jäsenistölle, ja asiasta äänestetään uudelleen seuraavassa sääntömääräisessä kokouksessa suljetulla lippuäänestyksellä.

Toivomme, että pystymme oppimaan virheistämme niin ettei kukaan joutuisi jatkossa Iltakoulu ry:n tapahtumissa kiusaamisen tai häirinnän kohteeksi. Haluamme muistuttaa, että jokainen jäsenemme on vastuussa yhdenvertaisuussuunnitelman toteutumisesta käytännössä

Terveisin,

Iltakoulu ry:n hallitus 2018